CELEX: 62012TN0464
Language: el
Date: 2012-10-15 00:00:00
Title: Υπόθεση T-464/12 P (R): Αναίρεση που άσκησε στις 15 Οκτωβρίου 2012 ο Luigi Marcuccio κατά της διατάξεως που εξέδωσε ο πρόεδρος του Δικαστηρίου Δημόσιας Διοίκησης στις 3 Αυγούστου 2012 , στην υπόθεση F-57/12 R, Marcuccio κατά Επιτροπής

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 379/32
            
         Αναίρεση που άσκησε στις 15 Οκτωβρίου 2012 ο Luigi Marcuccio κατά της διατάξεως που εξέδωσε ο πρόεδρος του Δικαστηρίου Δημόσιας Διοίκησης στις 3 Αυγούστου 2012, στην υπόθεση F-57/12 R, Marcuccio κατά Επιτροπής
   (Υπόθεση T-464/12 P (R))
   2012/C 379/53
   Γλώσσα διαδικασίας: η ιταλική
   
      Διάδικοι
   
   
      Αναιρεσείων: Luigi Marcuccio (Trifase, Ιταλία) (εκπρόσωπος: G. Cipressa, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               Να αναιρέσει στο σύνολό της και άνευ ουδεμίας εξαιρέσεως την αναιρεσιβαλλόμενη διάταξη.
            
         
      Λόγοι αναιρέσεως και κύρια επιχειρήματα
   
   Η υπό κρίση αίτηση αναιρέσεως στρέφεται κατά της διατάξεως του προέδρου του Δικαστηρίου Δημόσιας Διοίκησης, της 3ης Αυγούστου 2012, με την οποία απορρίφθηκε η αίτηση αναστολής εκτελέσεως, πρώτον, της αποφάσεως της Επιτροπής περί απορρίψεως του αιτήματος καταβολής ποσού 1 661 ευρώ, το οποίο, κατά τον νυν αναιρεσείοντα, παρανόμως παρακρατήθηκε από το επίδομά του αναπηρίας, δεύτερον, της σιωπηρής αποφάσεως της Επιτροπής περί απορρίψεως της διοικητικής ενστάσεως, και, τρίτον, οποιασδήποτε αποφάσεως βάσει της οποίας η Επιτροπή παρακράτησε ποσό ύψους 1 661 ευρώ από το επίδομα αναπηρίας του νυν αναιρεσείοντος για τους μήνες του Ιουνίου, του Ιουλίου, του Αυγούστου και του Σεπτεμβρίου του 2011.
   Προς στήριξη της αιτήσεώς του αναιρέσεως, ο αναιρεσείων προβάλλει δύο λόγους.
   
               —
            
            
               Ο πρώτος λόγος αναιρέσεως αντλείται από πλήρη έλλειψη αιτιολογίας της αναιρεσιβαλλομένης διατάξεως, καθώς και από αλλοίωση και παραμόρφωση των πραγματικών περιστατικών, πρόδηλη έλλειψη λογικής συνοχής, μη εύλογο και αυθαίρετο χαρακτήρα της διατάξεως και πρόδηλη εγγενή πλάνη εκτιμήσεως, ιδίως όσον αφορά τις σκέψεις 22 έως και 28 της εν λόγω διατάξεως.
            
         
               —
            
            
               Ο δεύτερος λόγος αναιρέσεως αντλείται από πεπλανημένη, εσφαλμένη και μη εύλογη ερμηνεία, καθώς και από πρόδηλη παράβαση του άρθρου 86 του Κανονισμού Διαδικασίας του Δικαστηρίου Δημόσιας Διοίκησης, όσον αφορά την καταδίκη του νυν αναιρεσείοντος να «καταβάλει στο Δικαστήριο [Δημόσιας Διοίκησης] ποσό ύψους 1 000 ευρώ».